Diari Oficial de la Generalitat Valenciana


Sumari del DOGV 4408, del 30-12-2002 (2002/14498)

ORDE de 2 de desembre de 2002, de la Conselleria de Cultura i Educació, per la qual es convoquen ajudes per a l'increment bibliogràfic destinat a biblioteques i agències de lectura públiques de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4408

Data del DOGV
:   30-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14241


Data del document
:   02-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * indústria del llibre
    * ajuda pública
    * biblioteca pública
    * suport econòmic
    * administració local

ORDE de 2 de desembre de 2002, de la Conselleria de Cultura i Educació, per la qual es convoquen ajudes per a l'increment bibliogràfic destinat a biblioteques i agències de lectura públiques de la Comunitat Valenciana. [2002/14429]
  
La Conselleria de Cultura i Educació, de conformitat amb la Llei 10/1986, de 30 de desembre, d'Organització Bibliotecària de la Comunitat Valenciana, té com a objectiu el foment de la lectura per mitjà de la millora dels servicis bibliotecaris, i per a això té el propòsit de subvencionar les entitats locals titulars de centres de lectura pública contribuint a sufragar els gastos derivats de la compra de llibres (en format tradicional i electrònic), revistes i materials especials propis de la col·lecció bibliogràfica.
  
En conseqüència, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió d'ajudes a les entitats locals titulars de biblioteques i agències de lectura públiques de la Comunitat Valenciana, destinades a l'adquisició de llibres (en format tradicional i electrònic), revistes i materials especials propis de la col·lecció bibliogràfica, i aprovar les bases per les quals es regix, així com els models d'instància i de certificat, que s'inclouen en els annexos I, II, III i IV de la present orde.
  
Segon
  
L'import global màxim de les ajudes serà de 503.650 euros, i s'abonarà a càrrec del pressupost de l'any 2003 de la Generalitat Valenciana, dins de l'aplicació pressupostària 46.16.238.81.6 i la línia T2613000, anomenada ?Increment bibliogràfic de les biblioteques i agències de lectura de la xàrcia de la Generalitat Valenciana?, fins al límit de la consignació pressupostària que a l'efecte establisca la Llei de Pressupostos de la Generalitat Valenciana per al 2003, per la qual cosa quedarà condicionada la concessió de les subvencions a l'existència en els mencionats pressupostos de crèdit adequat i suficient, de conformitat amb el que disposa l'Orde de 26 de setembre de 1994, de la Conselleria d'Economia i Hisenda.
  
DISPOSICIÓ ADDICIONAL
  
Única
  
Conforme a l'Orde de 26 de setembre de 1994, de la Conselleria d'Economia i Hisenda, sobre la tramitació anticipada d'expedients de gasto, tots els actes dictats en l'expedient de subvenció que es convoca per la present orde estaran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es van produir aquells actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estes subvencions i se l'autoritza perquè, en l'àmbit de les seues competències, adopte les mesures necessàries per a l'aplicació i el desenrotllament de la present orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra la present orde, que posa fi a la via administrativa, els ens locals interessats podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des del dia següent de la publicació. Tot això de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
  
València,2 de desembre de 2002
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria d'ajudes per a l'adquisició de llibres (en format tradicional i electrònic), revistes i materials especials propis de la col·lecció bibliogràfica per a biblioteques i agències de lectura públiques de la Comunitat Valenciana
  
Primera
  
Estes ajudes contribuiran al finançament fins a un màxim del 50% dels gastos derivats de l'adquisició de llibres, revistes i materials especials propis de la col·lecció bibliogràfica destinats a les biblioteques i agències de lectura públiques municipals de la Comunitat Valenciana.
  
Segona
  
Per al pagament de les ajudes, els ajuntaments hauran de comprar la mitat dels llibres i materials especials propis de la col·lecció bibliogràfica a justificar basant-se en els llistats de novetats bibliogràfiques i discogràfiques que elabora la Direcció General del Llibre, Arxius i Biblioteques i que es poden consultar en la pàgina web de la Direcció General del Llibre, Arxius i Biblioteques (http://www.cult.gva.es/dglab/).
  
La Direcció General del Llibre, Arxius i Biblioteques posarà cada dos mesos a disposició dels responsables dels centres de lectura els llistats de novetats bibliogràfiques. Per a l'any 2003, els llistats que s'hauran d'utilitzar seran els compresos entre octubre-novembre de 2002 i setembre-octubre de 2003.
  
La resta d'adquisicions bibliogràfiques serà a discreció del mateix ajuntament i a càrrec del pressupost que les entitats locals destinen a la compra de llibres, revistes i materials especials propis de les biblioteques.
  
En tot cas, la compra d'obres de referència (enciclopèdies generals i temàtiques, anuaris i directoris) no podrà excedir mai el 30% del total dels justificants aportats.
  
Tercera
  
Podran sol·licitar estes ajudes totes les entitats locals de la Comunitat Valenciana que hagen subscrit convenis segons els models aprovats per acord del Consell de la Generalitat Valenciana amb data 3 de juny i 9 de desembre de 1997. En el cas que el servici de biblioteca pública haja sigut delegat en fundacions culturals amb personalitat jurídica pròpia, estes podran tramitar les subvencions i ser-ne beneficiàries.
  
Quedaran excloses de la present convocatòria totes aquelles entitats locals que no hagen justificat en la data prevista la subvenció concedida en l'any 2002 o l'hagen justificada malament en la seua totalitat.
  
Quarta
  
1. El termini de presentació de sol·licituds serà d'un mes comptador des de l'endemà de la publicació d'esta convocatòria en el Diari Oficial de la Generalitat Valenciana. Els terminis que finalitzen en dies que siguen inhàbils, així com els dissabtes i els dies 24 i 31 de desembre, o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
2. La sol·licitud d'ajuda econòmica anirà firmada per l'òrgan competent de l'entitat local i s'adreçarà a la Conselleria de Cultura i Educació, Direcció General del Llibre, Arxius i Biblioteques.
  
Les sol·licituds, el model de les quals figura en l'annex II de la present orde, aniran necessàriament acompanyades dels següents documents:
  
a) Certificat de l'interventor o secretari interventor de l'entitat local en el qual conste: la quantitat en euros gastada en llibres i revistes per al centre de lectura en l'exercici de 2002 i la quantitat en euros pressupostada per a la mateixa finalitat en l'exercici de 2003, segons el model de l'annex III.
  
b) Imprés d'alta de tercers per a pagaments de la Generalitat Valenciana omplit com cal segons model d'annex IV.
  
c) Fotocòpia del CIF de l'entitat local titular del centre de lectura.
  
d) Certificat del secretari de l'entitat local on conste l'horari regular d'obertura al públic durant el mes de novembre de 2002 de la/les biblioteca/ques i/o agències de lectura del municipi.
  
e) Opcionalment es podrà presentar la memòria detallada d'activitats, estadístiques i objectius desenrotllats durant l'any 2002 i projecte de les activitats i objectius per a l'any 2003 del centre de lectura.
  
3. La documentació exigida en esta base podrà presentar-se en els servicis centrals de la Conselleria de Cultura i Educació, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no reunix els requisits i documents que s'assenyalen en esta base, es requerirà l'interessat perquè, en el termini de deu dies, esmene la falta o aporte els documents preceptius, amb la indicació que, si no ho fera així, es considerarà que ha desistit de la petició, prèvia resolució que haurà de ser dictada en els termes de l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinta
  
1. La valoració de les sol·licituds, la realitzarà el Consell de Biblioteques de la Generalitat Valenciana que, segons la Llei 10/1986, de 30 de desembre, d'Organització Bibliotecària de la Comunitat Valenciana, ha de ser escoltat per a la distribució anual del crèdit consignat en els pressupostos de la Generalitat Valenciana per al finançament de la xàrcia bibliotecària de la Generalitat.
  
2. El Consell de Biblioteques, en funció de les peticions presentades, establirà un mínim i un màxim de la quantitat que, si és procedent, es concedirà.
  
3. De les dos quantitats sol·licitades, la gastada l'exercici anterior i la pressupostada per al 2003, se'n considerarà la menor.
  
4. De la mateixa manera, es valorarà l'acreditació, a través de les estadístiques mensuals, de l'ús de les instal·lacions del centre de lectura.
  
5. Es valorarà la memòria detallada d'activitats, estadístiques i objectius desenrotllats durant l'any 2002 i projecte de les activitats i objectius per a l'any 2003 del centre de lectura.
  
6. Es valorarà negativament aquelles entitats locals que no van justificar en la seua totalitat la subvenció concedida en l'any 2002.
  
7. Es valorarà l'horari d'obertura al públic de la biblioteca.
  
8. Una vegada realitzada la valoració, el Consell de Biblioteques formularà la proposta de resolució d'estes ajudes, que serà elevada al director general del Llibre, Arxius i Biblioteques que, per delegació del conseller, adjudicarà les ajudes a través d'una resolució que serà publicada en el Diari Oficial de la Generalitat Valenciana.
  
9. Si en el termini de tres mesos, comptadors a partir del dia en què la instància haja tingut entrada en el registre de l'òrgan competent per a la seua tramitació, no s'ha dictat la resolució corresponent i s'ha notificat a les parts, s'entendrà que totes les sol·licituds presentades han sigut desestimades.
  
10. Es podrà disposar de les economies que puguen produir-se, a través d'una nova resolució del director general del Llibre, Arxius i Biblioteques, per a incrementar la quantitat concedida a algun dels beneficiaris o incloure'n d'altres inicialment exclosos.
  
Sexta
  
La quantitat a justificar per les entitats locals serà el doble de la subvenció concedida. Els llibres comprats amb l'import de la subvenció correspondran a novetats bibliogràfiques incloses en els llistats d'orientació bibliogràfica per a biblioteques públiques i de novetats discogràfiques que elabora la Direcció General del Llibre, Arxius i Biblioteques i que han sigut emesos entre octubre-novembre de 2002 i setembre-octubre de 2003. Estes llistes es poden consultar en la pàgina web de la Direcció General del Llibre, Arxius i Biblioteques (http://www.cult.gva.es/dglab/). La compra d'obres de referència (enciclopèdies generals i temàtiques, anuaris i directoris) no podrà excedir mai el 30% del total de justificants aportats. En cas que l'entitat local presente justificants no conformes amb les bases d'esta convocatòria sols percebrà la part proporcional als justificants correctament presentats. La Direcció General del Llibre, Arxius i Biblioteques recomana que, preferentment, la compra de llibres i revistes es realitze a llibreries locals i comarcals.
  
Sèptima
  
Són obligacions del beneficiari:
  
a) Realitzar la inversió que fonamenta la concessió de l'ajuda.
  
b) Acreditar davant la Conselleria de Cultura i Educació la realització de la inversió, així com el compliment dels requisits i condicions que determinen la concessió de l'ajuda.
  
c) El sotmetiment a les actuacions de control financer que corresponen a la Intervenció General relatives a les ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Octava
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió o, si és procedent, al reintegrament de les quantitats percebudes, en els supòsits establits per l'article 47.9 del Text Refós de la Llei d'Hisenda Pública de la Generalitat Valenciana.
  
L'import de les subvencions regulades en la present orde en cap cas podrà ser d'una quantitat tal que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de la inversió a realitzar pel beneficiari.
  
En este cas, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de la inversió realitzada.
  
Novena
  
Quan en l'exercici de les funcions d'inspecció o control, es deduïsquen indicis de la incorrecta obtenció o destinació de la subvenció o ajuda percebuda, els agents encarregats de la inspecció podran acordar la retenció de les factures, documents equivalents o substitutius i de qualsevol altre document relatiu a les operacions en les quals es manifesten eixos indicis.
  
Deu
  
El pagament de les aportacions de la Generalitat Valenciana es realitzarà de conformitat amb el que establisca la Llei de Pressupostos de la Generalitat Valenciana per a l'any 2003, de la forma següent:
  
La transferència es realitzarà una vegada justificada la realització de la inversió.
  
Per a procedir a la justificació, les entitats locals beneficiàries hauran de presentar la documentació següent:
  
a) Manament de pagament juntament amb l'original o còpia compulsada de totes les factures: d'una banda les corresponents a les novetats bibliogràfiques segons els llistats elaborats per la Direcció General del Llibre, Arxius i Biblioteques; de l'altra les factures corresponents a la compra de llibres en general i revistes. Les factures hauran de presentar-se en forma reglamentària i datades en el 2003, amb la data màxima de 31 d'octubre de 2003, en les quals apareixeran els preus per unitats i l'import total de la compra, expedides per l'empresa proveïdora.
  
b) Certificat del secretari de l'entitat local, en el qual es faça constar que els llibres i revistes adquirits corresponen amb els de les factures i que han sigut entregats correctament i s'han destinat al centre o centres de lectura pública de la localitat.
  
Els justificants establits en la present base hauran de presentar-se fins al 31 d'octubre de 2003 en la Conselleria de Cultura i Educació. Si no ho fera així l'adjudicatari perdrà el dret a percebre l'ajuda.
  
ANNEX II
  
Sol·licitud d'ajuda per a l'increment bibliogràfic destinat a biblioteques i agències de lectura públiques de la Comunitat Valenciana
  
(Nom i cognoms) \_\_\_\_\_\_\_\_\_\_\_\_\_\_\_\_\_ com a alcalde o representant de l'entitat local d \_\_\_\_\_\_\_\_\_\_\_\_\_\_\_\_\_, d'acord amb el que disposa l'orde d'ajudes per a l'increment bibliogràfic destinat a les biblioteques i agències de lectura públiques de la Comunitat Valenciana,
  
EXPOSE:
  
1. Que l'entitat local que represente desitja acollir-se a les esmentades ajudes, destinades a l'increment bibliogràfic, per a la qual cosa aporta la següent documentació:
  
a) Certificat de l'interventor o secretari interventor de l'entitat local en el qual conste: la quantitat gastada en llibres i revistes per al centre de lectura en l'exercici de 2002 i la quantitat pressupostada per a la mateixa finalitat en l'exercici de 2003.
  
b) Imprés d'alta de tercers per a pagaments de la Generalitat Valenciana omplit com cal segons model d'annex IV.
  
c) Fotocòpia del CIF de l'entitat local titular del centre de lectura.
  
d) Certificat del secretari de l'entitat local on conste l'horari regular d'obertura al públic durant el mes de novembre de 2002 de la/les biblioteca/ques i/o agències de lectura del municipi.
  
e) Opcionalment, memòria detallada d'activitats, estadístiques i objectius desenrotllats durant l'any 2002 i projecte de les activitats i objectius per a l'any 2003 del centre de lectura .
  
2. Que esta entitat local, pel fet de participar en la present convocatòria, accepta totes les condicions establides en les bases que la regulen.
  
A l'efecte del que establix l'article 42.4 i de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 1999, de 13 de gener, se l'informa que:
  
a) El termini màxim per a resoldre la present sol·licitud és de 3 mesos, comptadors des de la data en què la sol·licitud haja tingut entrada en el registre de l'òrgan competent per a la tramitació, sense perjuí del que es preveu en l'article 42.5 de la mateixa llei.
  
b) L'efecte que produiria el silenci administratiu, si transcorreguera eixe termini sense que s'haja dictat i notificat la resolució corresponent, és desestimatori.
  
\_\_\_\_\_\_\_\_\_\_\_\_\_\_\_\_\_\_\_, \_\_\_\_\_ d \_\_\_\_\_\_\_\_\_\_\_\_\_\_\_ de
  
(Firma)
  
CONSELLERIA DE CULTURA I EDUCACIÓ.
  
DIRECCIÓ GENERAL DEL LLIBRE, ARXIUS I BIBLIOTEQUES.
  
ANNEX III
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_ com a interventor o secretari interventor de l'Ajuntament d \_\_\_\_\_\_\_\_\_\_\_\_\_\_\_\_\_\_\_
  
C E R T I F I Q U E:
  
1. Que la quantitat gastada exclusivament en llibres i revistes per al centre de lectura en l'exercici pressupostari de 2002 ha sigut d \_\_\_\_\_\_\_\_ euros.
  
2. Que la quantitat pressupostada exclusivament per a llibres i revistes destinada al centre de lectura durant el present exercici és d \_\_\_\_\_\_\_euros.
  
I perquè així conste davant la Conselleria de Cultura i Educació, estenc el present certificat, d'orde i amb el vistiplau del senyor alcalde-president.
  
\_\_\_\_\_\_\_\_\_\_\_\_, \_\_\_\_ d \_\_\_\_\_\_\_\_\_\_\_de .
  
Vist i plau
  
EL SECRETARI L'ALCALDE-PRESIDENT
  
ANNEX IV
  
Manteniment de tercers. Proveïdors
  
Alta d'entitat de crèdit
  
Nom del proveïdor:
  
Adreça:
  
Població:
  
C. postal:
  
DNI/CIF del proveïdor:
  
Denominació del compte bancari (titular):
  
Denominació de l'entitat financera:
  
Codi de l'entitat financera:
  
Denominació de la sucursal, si és procedent:
  
Codi de la sucursal:
  
Número del compte corrent:
  
DC:
  
Declare que són certes les dades reflectides i que identifiquen el compte i l'entitat financera per mitjà dels quals desitge rebre els pagaments que com a proveïdor de la Generalitat Valenciana poden correspondre.
  
Firmat: Firma:
  
Com a:
  
DNI:
  
A OMPLIR PER LA CONSELLERIA
  
(Nom i cognoms)
  
amb el càrrec de:
  
CERTIFICA: Que les dades corresponents a este proveïdor són certes i han sigut verificades amb els antecedents que es troben en el nostre centre de gestió.
  
València, d de